text: কুমিল্লা-৭ আসনে উপনির্বাচনে আওয়ামী লীগের মনোনয়ন পেয়েছেন অধ্যাপক ডা. প্রাণ গোপাল দত্ত। দলের মনোনয়ন বোর্ডের সভা সূত্রে এ তথ্য জানা গেছে।
  গত ৪ সেপ্টেম্বর রাজধানীর বঙ্গবন্ধু এভিনিউর বাংলাদেশ আওয়ামী লীগ কেন্দ্রীয় কার্যালয় থেকে দলীয় মনোনয়নপত্র সংগ্রহ করেন এই বীর মুক্তিযোদ্ধা। তিনি বঙ্গবন্ধু শেখ মুজিব মেডিক্যাল বিশ্ববিদ্যালয়ের সাবেক উপাচার্য ও কুমিল্লা উত্তর জেলা আওয়ামী লীগের সহ-সভাপতি।
  গত ৩০ জুলাই চান্দিনা থেকে পাঁচবার নির্বাচিত সাংসদ বীর মুক্তিযোদ্ধা অধ্যাপক মো. আলী আশরাফের মৃত্যুতে কুমিল্লা-৭ সংসদীয় আসনটি শূন্য ঘোষণা করে নির্বাচন কমিশন। গত ২ সেপ্টেম্বর এ আসনের উপনির্বাচনের জন্য তফসিল ঘোষণা করে কমিশন। আগামী ৭ অক্টোবর এ আসনে ভোট গ্রহণ হওয়ার কথা রয়েছে।